《谒严先生祠 其三》
明代·李楩

恁大乾坤恋一丘，归来长啸富山秋。台悬此地凭伸足，浪蹴何人稳着裘。

过客浮踪颠鹿梦，逝川变态避渔舟。起君千载垂纶手，钓取鲸鲵战血休。

作者简介：李楩，字其础。程乡（今梅州梅县）人。士淳子。明思宗崇祯十二年（一六三九）举人。淡于仕进，尤嗜古，工书法。有《函秘斋诗文集》。清光绪《嘉应州志》卷二三有传。